Saliyané ing sastra lan téater, dhèwèké uga nekuni jagaté filem. Lulusan Kursus Sinematografi Yayasan Citra Jakarta 1991 iki, uwis kaping pirang-pirang dadi paraga filem lan sinétron. Sinétron sing dhèwèke mèlu dadi paraga, naté mlebu nominasi minangka Paraga Utama Paling Apik ing Fèstival Sinetron taun 1995 kanthi sesirah "Jejak Sang Guru", sing diarahké déning Imam Tantowi. Filem paling anyar judhulé "Turah." Ing filem sing nganggo basa Tegal iku, Yono uga mèlu dadi paraga. Malah filem iku éntuk bebungah ana ing sawenèh Festival Film ing mancanegara. Yono Daryono, uga mèlu main ana ing sinétron garapané Ucik Supra, ya iku "Tukang Bubur Naik Haji", kang dibyawarakaké ing setasiyun télévisi RCTI.